รัฐบาลไทย-ข่าวทำเนียบรัฐบาล-พ่อเมืองศรีสะเกษ ลงพื้นที่เยี่ยมให้กำลังใจครอบครัวแรงงานไทยที่เสียชีวิตจากเหตุความไม่สงบของประเทศอิสราเอล พร้อมมอบถุงยังชีพและเงินช่วยเหลือยามฉุกเฉิน
วันพฤหัสบดีที่ 12 ตุลาคม 2566
12/10/2566
พ่อเมืองศรีสะเกษ ลงพื้นที่เยี่ยมให้กําลังใจครอบครัวแรงงานไทยที่เสียชีวิตจากเหตุความไม่สงบของประเทศอิสราเอล พร้อมมอบถุงยังชีพและเงินช่วยเหลือยามฉุกเฉิน
พ่อเมืองศรีสะเกษ ลงพื้นที่เยี่ยมให้กําลังใจครอบครัวแรงงานไทยที่เสียชีวิตจากเหตุความไม่สงบของประเทศอิสราเอล พร้อมมอบถุงยังชีพและเงินช่วยเหลือยามฉุกเฉิน เน้นย้ํา สั่งการนายอําเภอ เร่งตรวจสอบข้อมูลแรงงานตกค้าง เพื่อดําเนินการช่วยเหลือแก่แรงงานและครอบครัว
วันนี้ (12 ต.ค. 66) นายอนุพงศ์ สุขสมนิตย์ ผู้ว่าราชการจังหวัดศรีสะเกษ เปิดเผยว่า ตนพร้อมด้วย นางสาวภคนันท์ ศิลาอาสน์ ประธานแม่บ้านมหาดไทยจังหวัดศรีสะเกษ ได้ร่วมลงพื้นที่เยี่ยมให้กําลังใจครอบครัวแรงงานไทยที่เสียชีวิตจากเหตุความไม่สงบของประเทศอิสราเอล ณ บ้านกระแชงเมืองใหม่ หมู่ที่ 17 ตําบลกระแชง อําเภอกันทรลักษ์ จังหวัดศรีสะเกษ พร้อมมอบถุงยังชีพสิ่งของเครื่องอุปโภคบริโภค และเงินช่วยเหลือในภาวะฉุกเฉิน โดยมี นางสาวชนมณัฐ รอดบุญธรรม รองผู้ว่าราชการจังหวัดศรีสะเกษ นายวิชัย เลิศภัทรนันท์ แรงงานจังหวัดศรีสะเกษ นางทัศนี ขจัดมลทิน จัดหางานจังหวัดศรีสะเกษ นางนิภา คงเพชร พัฒนาสังคมและความมั่นของมนุษย์จังหวัดศรีสะเกษ นายแพทย์พิเชษฐ์ จงเจริญ รองนายแพทย์สาธารณสุขจังหวัดศรีสะเกษ ผู้แทนประกันสังคมจังหวัดศรีสะเกษ นายสุกิจ เหลืองสกุลไทย นายอําเภอกันทรลักษ์ และกิ่งกาชาดอําเภอกันทรลักษ์ ผู้บริหารองค์กรปกครองส่วนท้องถิ่นอําเภอกันทรลักษ์ และ ดร.กัลยาณี ธรรมจารี นักสังคมสงเคราะห์และนายกสมาคมส่งเสริมเครือข่ายการท่องเที่ยวจังหวัดศรีสะเกษ ร่วมลงพื้นที่เยี่ยมให้กําลังใจ
"จากการลงพื้นที่ครั้งนี้ ได้พบปะพูดคุยให้กําลังใจครอบครัว ซึ่งประกอบด้วย บิดา มารดา ภรรยาและบุตรของผู้เสียชีวิต พร้อมทั้งได้เข้าโอบกอดเพื่อให้กําลังใจ ก่อนที่จะทําการผูกแขนเรียกขวัญกําลังใจให้ครอบครัวมีกําลังใจในการสู้ชีวิตต่อไป ซึ่งทุกคนในครอบครัวต่างอยู่ในอาการเศร้าโศกเสียใจอย่างมาก เพราะ ผู้เสียชีวิตเป็นเสาหลักของครอบครัว ส่งเสียเลี้ยงครอบครัวให้มีความเป็นอยู่ที่ดี ตนจึงให้คํายืนยันว่าจังหวัดศรีษะเกษมีความห่วงใยในความปลอดภัยของแรงงานรวมถึงครอบครัวผู้ได้รับผลกระทบจากเหตุการณ์ดังกล่าวทุกคน และจะพยายามเร่งให้ความช่วยเหลือพาทุกคนกลับประเทศโดยเร็ว ซึ่งส่วนสิทธิประโยชน์ของผู้เสียชีวิตจะเป็นไปตามกฎหมายแรงงาน โดยทางแรงงานจังหวัดจะดําเนินการให้ความช่วยเหลือตามสิทธิอย่างเต็มที่ ขอแสดงความเสียใจกับครอบครัวและให้มีกําลังใจต่อไป" นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวในช่วงต้น
นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวต่ออีกว่า จังหวัดศรีสะเกษ ได้จัดตั้งศูนย์ช่วยเหลือและติดตามสถานการณ์ความไม่สงบของประเทศอิสราเอล ซึ่งขณะนี้ได้สั่งการให้นายอําเภอทุกอําเภอที่มีแรงงานไทยที่เดินทางไปทํางานที่ประเทศอิสราเอล ลงพื้นที่ตรวจเยี่ยมให้กําลังใจครอบครัวแรงงานชาวไทยที่ทํางานอยู่ในประเทศอิสราเอล เพื่อสร้างขวัญ กําลังใจ และเตรียมพร้อมประสานข้อมูลความต้องการของครอบครัว/ตัวผู้ใช้แรงงาน อีกทั้ง ยังได้กําชับไปยังนายอําเภอกันทรลักษ์ ตรวจสอบข้อมูลเบื้องต้น พบว่ามีแรงงานไทยที่เดินทางไปทํางานที่ประเทศอิสราเอล มากกว่า 300 คน ซึ่งจะเร่งให้การช่วยเหลือต่อไป
"ขอขอบคุณ เหล่ากาชาดจังหวัด สมาชิกชมรมแม่บ้านมหาดไทยจังหวัด สํานักงานพัฒนาสังคมและความมั่นคงของมนุษย์จังหวัด ตลอดจนภาคีเครือข่ายทุกภาคส่วนที่ได้มอบเงินช่วยเหลือและสิ่งของเครื่องใช้เพื่อบํารุงขวัญกําลังใจแก่ครอบครัวผู้เสียชีวิต ทั้งนี้ หากครอบครัวหรือญาติของแรงงานไทยที่ทํางานในประเทศอิสราเอลต้องการขอรับความช่วยเหลือเร่งด่วน สามารถติดต่อได้ที่ ศูนย์ช่วยเหลือแรงงานและติดตามสถานการณ์การสู้รบในอิสราเอล จังหวัดหนองบัวลําภู หรือติดต่อสถานเอกอัครราชทูต ณ กรุงเทลอาวีฟ หมายเลขโทรศัพท์ +972 546368150 สายด่วนกรมการจัดหางาน 1694 (ตลอด 24 ชั่วโมง) 022456710-11 (ในเวลาราชการ) หรือศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายอนุพงศ์ สุขสมนิตย์ ผู้ว่าราชการจังหวัดศรีสะเกษ กล่าวเพิ่มเติม